section_heading: Organizacija, promocija i pokroviteljstvo
paragraph_text: Organizacija prvih igara imala je djelomičnu državnu potporu, dok je za Igre 2010. godine ona u potpunosti izostala. Zbog nedostatka financija projekt se suočio s nemogućnošću ugošćivanja nekih natjecatelja iz dalekih zemalja, zbog većih troškova puta i boravka koje su sudionici trebali pokriti. Očekuje se da će za igre 2014. potporu pružiti Državni ured za Hrvate izvan Republike Hrvatske, što je najavila Daria Krstičević, predstojnica Ureda. Organizatori redovito promoviraju ambasadore Igara (za Igre 2010. bilo ih je pedeset) koji volonterski pomažu u predstavljanju projekta kako u Hrvatskoj tako i među mnogobrojnim iseljenicima. Ambasadori su mahom poznate osobe iz Hrvatske i/ili osobe koje su poznate u državama u kojima žive, a među njima ima sportaša, umjetnika, znanstvenika i političara. Na otvaranjima igara redovito prisustvuje velik broj uglednika hrvatskih korijena iz kulturnog, sportskog i političkog života, iz Hrvatske i svijeta. Ranvnatelj Hrvatskih svjetskih igara Jure Strika se do sada pokazao kao izvrsnim organizatorom, koji je uspio uciniti mnogo s ograničenim resorsima: novčano i u ljudstvu.